Public procurement notice: Contract Notice
Published: 2020-08-28
Buyer: Košický samosprávny kraj
Country: SK
Contract type: Works
Procedure: Open procedure
CPV classification: 45221110 | 45233124: Arterial road construction work | 71300000
Estimated value: 4920120.72 EUR
Submission deadline: 2020-09-25
Award criteria: Lowest price

Technical requirements: ID R 001 II/547 hranica okresu Košice / Košice okolie – Spišské Vlachy II. etapa - časť 1: rekonštrukcia cesty, časť 2: rekonštrukcia mostov
Predmetom zákazky sú stavebné práce v okrese Košice / Košice okolie Spišské Vlachy II. etapa - pozostávajúcich z časti 1: rekonštrukcia cesty a časti 2: rekonštrukcia mostov.
Každá jednotlivá časť bude predmetom samostatného vyhodnotenia a uzatvorenia samostatného zmluvného vzťahu.
ID R 001 II/547 hranica okresu Košice / Košice okolie Spišské Vlachy II. etapa - časť 1: rekonštrukcia cesty
Objekt rieši úpravu cesty na úseku v km 16,562 25,409 a prechádza cez katastrálne územia Košická Belá, Košické Hámre a Malý Folkmar. Predstavuje zosilnenie vozovky, stabilizáciu cestného telesa, úpravu priepustov, obnovu a doplnenie bezpečnostných zariadení, obnovu vodorovného dopravného značenia. Začiatok úpravy krytu vozovky je v km 16,562 a koniec úpravy krytu v km 23,343 pred mostom č. 547-020. Ďalšie úseky úpravy krytu sú v km 23,550 24,033 a v km 24,181 25,409. V úsekoch km 24,300 24,375 a 24,945 24,975 dôjde k stabilizácii cestného telesa.
Stavebný objekt rieši úpravu existujúcej autobusovej zastávky Zlatník. Nachádza sa v km 21,750. Existujúca zastávka má zriadené odbočovacie, pripájacie a zastávkové pruhy. Chýbajú nástupištia, priechod pre chodcov je v zlej polohe. Na tejto zastávke je navrhnutá úprava zastávkových pruhov, posun existujúceho priechodu pre chodcov do normovej polohy, zriadenie zvislého a vodorovného dopravného značenia.
Dĺžka navrhovaného nástupišťa je 14 m. Nástupište v smere na Košice má dĺžku 26,05 m. Šírka nástupišťa je 2,0 m. Nástupište je lemované cestným betónovým obrubníkom 250x150x1000 mm vyvýšeným 150 mm nad úroveň priľahlej vozovky. Z opačnej strany je nástupište lemované betónovým obrubníkom 50x200x1000 mm. Konštrukcia nástupišťa je navrhnutá zo zámkovej dlažby hr. 60 mm. Priečny sklon nástupišťa je 2,0 %. Na prístup k nástupištiam je navrhnutý chodník šírky 2,0 m.
V súvislosti s navrhovanou úpravou autobusovej zastávky a vybudovaním nových priechodov pre chodcov vznikla potreba ich osvetlenia. Priechody pre chodcov na existujúcich autobusových zastávkach Košická Belá, potoky km 16,75 a Zlatník km 21,75 budú doplnené o dopravné gombíky výstražné blikavé LED prvky zapustené priamo do vozovky, kolmo na smer jazdy, ktoré budú inštalované vo vzdialenosti 0,5 m pred priechodom pre chodcov. LED gombíky budú napájané pomocou solárneho panela, ktorý bude osadený na samostatnom stĺpe výšky 5 m spolu s riadiacou jednotkou a detektorom pohybu, ktorý uvedie výstražné svetlá do stavu blikania len v prítomnosti chodca nachádzajúceho sa v blízkosti priechodu pre chodcov. V prípade neprítomnosti chodca detekčné zariadenie vypne elektroniku blikania.
V kolíznom mieste od km 23,53 po km 23,87 sú vedené existujúce telekomunikačné káble (DK 2RP1,3 + 17DM0,9 a MK TCEKE 5x2x0,6 - súbežne s komunikáciou) v mieste, kde je navrhované vybudovanie železobetónového prahu kvôli stabilizácii cestného telesa a úpravy cesty. V tomto mieste je nutná počas realizácie preložky dočasná odstávka týchto dvoch káblov, keďže dočasnú preložku vzhľadom na náročnosť terénu nie je možné spraviť. Preložka káblov je navrhovaná podzemným káblom typu TCEPKPFLE 50XN 0,8, na ktorý sa pomocou deliacich spojok na začiatku a konci preložky naspojkujú existujúce káble. Navrhovaný kábel bude v celom rozsahu uložený do chráničky HD-PE 110. V teréne nad uloženú chráničku sa vo vzdialenosti cca 20 cm uloží výstražná fólia oranžovej farby. Zásyp ryhy sa prevedie zeminou. V rozsahu železobetónového prahu bude naviac uložená aj rezervná chránička HD-PE 110 pre prípad dodatočnej potreby.
Podrobná špecifikácia je uvedená v projektovej dokumentácii a výkaze výmer, ktoré sú súčasťou týchto súťažných podkladov.
ID R 001 II/547 hranica okresu Košice / Košice okolie Spišské Vlachy II. etapa - časť 2: rekonštrukcia mostov
Nachádza sa v obci Veľký Folkmar, okres Gelnica (staničenie 31,700 km), v mieste kríženia cesty s Kojšovským potokom.
Jestvujúci mostný objekt je jednopoľový. Nosná konštrukcia je tvorená železobetónovou doskou 300 mm proste uloženou na oporách. Na nej sú uložené vozovkové vrstvy. Spodnú stavbu tvorí dvojica železobetónových opôr s vertikálnymi lícami. Krídla sú taktiež železobetónové tvoriace svahy koryta potoka. Priečny sklon na moste je strechovitý cca 2,0 %. Šírka vozovky medzi rímsami je 7,50 m a medzi zvodidlami 7,50 m. Na moste sa nachádzajú zapustené rímsy, na ktorých sa nachádzajú zvodidlá.
Most sa nachádza v extraviláne medzi obcami Štefanská Huta a Kluknava, katastrálne územie Štefanská Huta, okres Gelnica (staničenie 40,500 km), v mieste kríženia cesty so Záhorským potokom.
Jestvujúci mostný objekt je jednopoľový. Nosná konštrukcia je tvorená prefa nosníkov MJ 69 o počte kusov 10 proste uložených na oporách, hrúbky 500 mm. Na nich sa nachádzajú vozovkové vrstvy. Spodnú stavbu tvorí dvojica železobetónových opôr so šikmými lícami v sklone 10:1. Krídla sú železobetónové rovnobežné. Na moste sa nachádzajú zapustené rímsy, na ktorých sa nachádzajú zábradlia. Priečny sklon na moste je jednostranný cca 0,5 a 2,0 %. Šírka vozovky medzi rímsami je 8,50 m a medzi zábradlím 9,50 m.

Eligibility requirements: Uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2 zákona o verejnom obstarávaní predložením originálnych dokladov alebo ich úradne osvedčených kópií u ktorých sa to vyžaduje, prípadne dokladmi podľa § 32 ods. 4 alebo 5 zákona o verejnom obstarávaní za podmienok ktoré sú v týchto odsekoch uvedené, resp. podľa § 152 zákona o verejnom obstarávaní: — § 32 ods. 1 písm. a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe, — § 32 ods. 1 písm. b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu, — § 32 ods. 1 písm. c) nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu, — § 32 ods. 1 písm. d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku — § 32 ods. 1 písm. e) je oprávnený dodávať tovar, uskutočňovať stavebné práce alebo poskytovať službu — § 32 ods. 1 písm. f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu — § 32 ods. 1 písm. g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať — § 32 ods. 1 písm. h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať — Uchádzač osobné postavenie podľa § 32 ods. 1 zákona o verejnom obstarávaní preukáže podľa § 32 ods. 2 zákona o verejnom obstarávaní nasledovne: a) písm. a) doloženým výpisom z registra trestov nie starším ako tri mesiace, b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace, c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace, d) písm. d) doloženým potvrdením príslušného súdu nie starším ako tri mesiace, e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky, f) písm. f) doloženým čestným vyhlásením Odôvodnenie primeranosti a potreby: Stanovené podmienky účasti vyplývajú priamo zo zákona.

Award value: 4920120.72